SAMA kongres: Lig gewerp op nuutste behandeling van beroerte – DieHoorn
Dr Ariel Eyal, vaskulere chirurg.
Dr Ariel Eyal, die eerste vaskulêre chirurg wat hom in die Suid-Kaap kom vestig het, se lesing het oor die nuutste vroegtydige en kundige behandeling van beroertes gegaan.
Die belangrikste is natuurlik om beroertes te voorkom en derhalwe moet risikofaktore soos hipertensie, diabetes, cholesterol, vetsug en onaktiwiteit aggressief behandel word.
Hy het beklemtoon dat die gebruik van statin nie soseer oor die verlagende effek op cholesterol gaan nie, maar oor die krimping, stabilisering en voor-koming van plaakvorming in die are sowel as die anti-inflammatoriese effek van die middels.
Inteendeel, hy voel so erg daaroor dat hy wens dat dit in drinkwater gesit moet word.
Hy sê wêreldwye navorsing oor medisyne waarvan die bevindings op bewyse grond is, het onteensegtelik die waarde van die middel aangetoon.
Dr Eyal het gewaarsku teen wat hy noem die “google- en lekepers” wat pasiënte negatief teen die middel beïnvloed.
Die beheer van suikersiekte en hoë bloeddruk is net so belangrik in die voorkoming van beroertes. Pasiënte is te geneig om “mak” (oorgerus) te raak en kry dan beroertes wat hulle en hul naasbestaandes se lewens onherroeplik verander.
Volgens dr Eyal is dit van deurslaggewende belang dat pasiente by die eerste tekens van ’n be-roerte so gou moontlik by ’n dokter of hospitaal uitkom vir behandeling.
Miljoene breinselle word letterlik per minuut verloor tydens ’n beroerte en dit is uiters belangrik dat die pasiënt se brein so gou moontlik geskandeer word. Die rede is om te onderskei of die beroerte weens ’n bloedklont of bloeding is.
As dit ’n klont is, word daar onmiddellik ’n middel ingespuit wat die klont oplos. Hoe gouer die inspuiting hoe minder die permanente skade.
As bloeding die beroerte veroorsaak het, kan spoedige chirurgie nodig wees.
Dr Eyal het ook lig gewerp op die nuutse tegnieke om klonte met behulp van stente uit are in die brein te verwyder sonder om enige groot snitte te maak asook op nuwe tegnieke om vernoude ­slagare deur middel van die “gaatjie-metodes” (endoskopie) te vervang.
• Dr Vermeulen, sê dit is gerustellend om te weet dat sulke tegniek in die Suid-Kaap beskikbaar is.
HOLIDAY plans are being made and excitement is in the air with only a few weeks left until the...
Babbelbekkies vier Valentynsdag
Babbelbekkies op Oudtshoorn het vanjaar - soos elke jaar - weer Valentynsdag stylvol gevier met ’n Valentynspiekniek. Hier is...
Oudtshoorniete stap in die Karoo
Stappers van die Klein Karoo Voetslaanklub van Oudts­hoorn het onlangs ’n nu­we vyfdag-sirkelstaproete, Grootriviers­- poort, in die Steyt­lervillle-distrik, aan­ge­pak....
Pierre suksesvol geopereer
Deur Ilze-Mari Gründling ’N VOORMALIGE Oudtshoorniet en stigter van die Facebook-groep Oudts­hoorniete Staan Saam, Pierré Jordaan, se toestand was...
Plant vetplante dié heerlike lente
Deur Angelique Erasmus DIS lente, al laat die sneeu op die berge dit nog meer na winter lyk. Lente...
Laerskool Laurus gee om!
Laerskool Laurus het Dinsdag 111 blikke en 15 sakke dierekos aan Margaret en Freddie Jordaan (links en regs agter)...
Dokters moedeloos oor mediese fondse: SAMA kongresSAMA-kongres baie suksesvol!